क्रिकेट के इस महाकुंभ का यह अब तक का सबसे रोमांचक मुक़ाबला रहा.

समीउल्लाह शेनवारी (96) और जावेद अहमदी (51) की शानदार पारियों की बदौलत अफ़ग़ानिस्तान ने जीत के लिए 211 रनों का लक्ष्य तीन गेंद बाकी रहते नौ विकेट खोकर हासिल कर लिया.

शेनवारी का जलवा

शेनवारी को मैन ऑफ़ द मैच के खिताब से नवाजा गया.

इससे पहले, अफ़ग़ानिस्तान ने टॉस जीतकर स्कॉटलैंड को पहले बल्लेबाज़ी करने के लिए कहा.

समाप्त

अफ़ग़ानिस्तान के जीत के हीरो रहे शेनवारी. एक वक़्त जब अफ़ग़ानिस्तान ने आठ विकेट 132 के स्कोर पर गंवा दिए थे, तब उसके लिए जीत की राह बेहद मुश्किल लग रही थी.

लेकिन शेनवारी ने मोर्चा संभाले रखा और दौलत ज़ादरात के साथ नौवें विकेट के लिए 60 रनों की महत्वपूर्ण साझेदारी की.

यही नहीं, शेनवारी 47वें ओवर में माजिद हक़ पर तीन छक्के जड़कर अपनी टीम को जीत के बेहद क़रीब ले गए थे, लेकिन वो हक़ का ही शिकार बने ऐर दवे के हाथों लपके गए.

शेनवारी ने 147 गेंदों पर सात चौकों और पांच छक्कों की मदद से 96 रन बनाए.

स्कॉटलैंड को झटके

स्कॉटलैंड ने निर्धारित 50 ओवरों में सभी विकेट खोकर 210 रन बनाए थे.

अफ़ग़ानिस्तान के गेंदबाज... अधिकतम 4000 वर्णों के लिए लेख जारी रखें:
़ों ने स्कॉटलैंड की किसी भी जोड़ी को लंबे समय तक नहीं टिकने दिया.

स्कॉटलैंड के चोटी के पांच बल्लेबाज़ 89 के योग पर ही पैवेलियन लौट गए थे.

अफ़ग़ानिस्तान के लिए शपूर ज़दरान ने चार विकेट हासिल किए.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)